હવે હું પણ લંડન સેટલ્ડ થઈ જઈશ, આ મારૂ રાજીનામુ છે.. મંજરી આમ જતી રહેશે તેવુ કયારેય વિચાર્યુ ન્હોતુ, તે હજી શાંત હતી મહેશ દવે અને મંજરી વચ્ચે કોઈ સંવાદ ન્હોતો. તેની નજર નીચી હતી, તે પોતાની હાથની આંગળીઓને દુપટ્ટો વીટાળી રહી હતી, તે એકદમ અટકી ગઈ તેણે મહેશ દવે સામે જોતા કહ્યુ સર એક વાત કહુ.. દવે પોતાની આંખો વડે તેણે હા પાડી. મંજરીએ ઉંડો શ્વાસ લીધો પહેલા નીચી નજર અને ફરી મહેશ દવેની આંખોમાં જોતા કહ્યુ હવે ભારત પાછી કયારે આવીશ તેની ખબર નથી, પણ હું મારો ભાર સાથે લઈ જવા માગતી નથી, પછી તેણે અત્યંત ધીરેથી મહેશ દવેનો હાથ પકડતા કહ્યુ સર હું તમને પ્રેમ કરૂ છુ અને કરતી રહીશ.. આટલુ બોલી તે ચેમ્બરની બહાર નિકળી ગઈ.